**2018-10-15**

**PASIŪLYMAS**

**DĖL LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS SEIMO LAIKINOSIOS TYRIMO KOMISIJOS ATLIKTO PARLAMENTINIO TYRIMO DĖL LIETUVOS NACIONALINIO RADIJO IR TELEVIZIJOS VALDYMO, FINANSINĖS IR ŪKINĖS VEIKLOS IŠVADOS“ PROJEKTO NR. XIIIP-2656**

|  |  |  |  |
| --- | --- | --- | --- |
| Siūloma keisti | | | Pasiūlymo turinys |
| Straipsnis | Straipsnio dalis | Punktas |
| **1**  **2** |  |  | **1. PASIŪLYMAS**:  Įrašyti preambulę ir jos 1 punktą išdėstyti taip:   1. **Atsižvelgiant į tai, kad LRT misija yra ši:**   **„LRT MISIJA:**  **Tarnauti visuomenei, teikiant objektyvią, patikimą informaciją šalyje ir pasaulyje gyvenantiems Lietuvos žmonėms, kurti ir transliuoti profesionalias šviečiamąsias, kultūrines ir pramogines programas, telkiančias ir vienijančias pažangai.“,**  **2. PASIŪLYMAS**:  Įrašyti preambulę ir jos 2 punktą išdėstyti taip:   1. **Atsižvelgiant į tai, kad LRT visuomeniniai tikslai yra šie:**   **„VISUOMENINIAI TIKSLAI:**  **1. Skatinti darnios, bendruomeniškos ir pilietiškos Lietuvos plėtrą, telkti ir vienyti Lietuvos žmones bendriems siekiams.**  **2. Puoselėti nacionalinę kultūrą ir kalbą, ugdyti brandžią tautinę tapatybę, didžiavimąsi Lietuva.**  **3. Informuoti apie Lietuvą ir pasaulį, skatinti visuomenės kūrybiškumą, kritinį mąstymą, poreikį mokytis visą gyvenimą.**  **4. Būti moderniausių komunikacijos technologijų lydere.“**  **3. PASIŪLYMAS**:  Įrašyti preambulę ir jos 3 punktą išdėstyti taip:   1. **Atsižvelgiant į tai, kad LRT Vizija yra :**   **„LRT VIZIJA: Būti patikimiausia, įtakingiausia ir moderniausia visuomenės informavimo priemone.“**   1. **PASIŪLYMAS**:   Įrašyti preambulę ir jos 4 punktą išdėstyti taip:   1. **Atsižvelgiant į tai, kad Komisijai buvo pavesta atlikti parlamentinį tyrimą dėl LRT valdymo, finansinės ir ūkinės veiklos;** 2. **PASIŪLYMAS:**   Įrašyti preambulę ir jos 5 punktą išdėstyti taip:   1. **Atsižvelgiant į tai, kad bet kokios viešosios įstaigos ar įmonės, tame tarpe ir LRT, valdymas, finansinė ir ūkinė veikla privalo būti skirti viešosios įstaigos ar įmonės misijos, visuomeninių tikslų ir vizijos įgyvendinimui;** 2. **PASIŪLYMAS:**   Įrašyti preambulę ir jos 6 punktą išdėstyti taip:   1. **Atsižvelgiant į tai, kad Komisija, atlikdama tyrimą dėl LRT valdymo bei ūkinės ir finansinės veiklos, neišsakė jokių priekaištų dėl to, kaip LRT įgyvendina savo misiją, visuomeninius tikslus ir viziją,** 2. **PASIŪLYMAS:**   Įrašyti preambulę ir jos 7 punktą išdėstyti taip:   1. **Atsižvelgiant į tai, kad Lietuvos Respublikos Konstitucinis Teismas yra pradėjęs bylą pagal prašymą Nr. 1B-3/2018 ir nebaigęs jos nagrinėti dėl Seimo narių kreipimosi, kuriame keliama abejonė, ar Seimo sprendimas sudaryti Seimo laikinąją tyrimo komisiją dėl LRT valdymo, finansinės ir ūkinės veiklos tyrimo neprieštarauja Konstitucijai ir konstitucinėms LRT veiklos nepriklausomumo garantijoms.**   **Lietuvos Respublikos Seimas nutaria:**   1. **PASIŪLYMAS:**   Pakeisti 1 straipsnį ir jį išdėstyti taip:  **1 straipsnis**.  ~~Pritarti Lietuvos Respublikos Seimo laikinosios tyrimo komisijos atlikto parlamentinio tyrimo dėl Lietuvos nacionalinio radijo ir televizijos valdymo, finansinės ir ūkinės veiklos išvadai (pridedama).~~  **Pripažinti, kad tiriamuoju laikotarpiu LRT misija, visuomeniniai tikslai ir vizija buvo įgyvendinami tinkamai, kokybiškai ir efektyviai.**   1. **PASIŪLYMAS:**   Papildyti 2 straipsniu ir jį išdėstyti taip:  **2 straipsnis**  **Pripažinti , kad LRT vizijoje išdėstyti strateginiai siekiai „būti patikimiausia bei įtakingiausia visuomenės informavimo priemonė“ yra ypatingai svarbūs visai visuomenei ir valstybei, o juos pasiekti galima tik besąlygiškai saugant LRT nepriklausomumo principą bei nesudarant regimybės, kad tokie principai Vyriausybės ar Seimo veiksmais yra pažeidžiami**.   1. **PASIŪLYMAS:**   Papildyti 3 straipsniu ir jį išdėstyti taip:  **3 straipsnis**  **Pripažinti, kad Komisijos tyrimo metu kai kurie atlikti Komisijos veiksmai ir Komisijos tyrimo išvadose pateikiamos kai kurios nuostatos gali sudaryti regimybę, kad buvo ir yra planuojama pažeisti LRT nepriklausomumo principą.**   1. **PASIŪLYMAS:**   Papildyti 4 straipsniu ir jį išdėstyti taip:  **4 straipsnis**  **Nustatyti, kad Seime negali būti pradėtos svarstyti įstatymų pataisos, liečiančios LRT veiklą, jeigu nepriklausomi ir tarptautiniai ekspertai pateikia išvadą, kad tokios pataisos gali pažeisti LRT nepriklausomumo principą.**   1. **PASIŪLYMAS:**   Papildyti 5 straipsniu ir jį išdėstyti taip:  **5 straipsnis**  **Priimti domėn Komisijos atlikto tyrimo išvadas ir atsižvelgti į jas kartu su LRT Taryba svarstant tokius galimus sprendimus, kuriais būtų užtikrintas ir sustiprintas LRT veiklos nepriklausomumas, skaidrumas, atskaitomumas ir efektyvumas.**   1. **PASIŪLYMAS:**   Buvusį 2 straipsnį laikyti 6 ir jį išdėstyti taip:  **~~2~~ 6straipsnis**.  Pripažinti, kad Lietuvos Respublikos Seimo laikinoji tyrimo komisija Lietuvos Respublikos Seimo 2018 m. sausio 12 d. nutarimu Nr. XIII-1022 „Dėl Lietuvos Respublikos Seimo laikinosios tyrimo komisijos sudarymo ir pavedimo jai atlikti Lietuvos nacionalinio radijo ir televizijos valdymo, finansinės ir ūkinės veiklos parlamentinį tyrimą“**~~pavestą parlamentinį tyrimą atliko ir~~**darbą baigė. |

Teikia:

Seimo narys Andrius Kubilius